इस गांव के समीप से बहने वाली घग्घर नदी पर बिहार सरकार की ओर से बांध बनवाया गया है लेकिन उत्तर प्रदेश सरकार की ओर से समुचित व्यवस्था नहीं किए जाने की वजह से इस गांव में अक्सर बाढ़ आती है और गांव की ओर जाने वाली एकमात्र सड़क बदहाल हो चुकी है. हरिवंश ने सरकार से तत्काल इस ओर ध्यान देने की मांग की. विभिन्न दलों के सदस्यों ने उनके इस मुद्दे से स्वयं को जोड़ा. सांसद हरिवंश ने बिहार में लोकनायक जयप्रकाश नारायण के गांव सिताब दियारा को बचाने की गुहार लगाई. उन्होंने कहा कि केंद्र इस गांव बचाने के लिए राज्य सरकारों को सहयोग करे. गांव में आने-जाने का रास्ता सुरक्षित किया जाए.